A4-0086/97

Ψήφισμα σχετικά με την ανακοίνωση της επιτροπής για την στήριξη από την Ευρωπαϊκή Κοινότητα προσπαθειών περιφερειακής οικονομικής ολοκλήρωσης μεταξύ αναπτυσσομένων χωρών (COM(95)0219 - C4-0260/95).

Το Ευρωπαϊκό Κοινοβούλιο,

- έχοντας υπόψη την Ανακοίνωση της Επιτροπής (COM(95)0219 - C4-0260/95),

- έχοντας υπόψη τα Άρθρα 130Υ και 130Φ της Συνθήκης του EK,

- έχοντας υπόψη την δεύτερη σύμβαση Yaoundι του 1969 και τις διαδοχικές συμβάσεις Lomι,

- έχοντας υπόψη τα συμπεράσματα των Ευρωπαϊκών Συμβουλίων της Λισαβώνας (1992) και του Έσσεν (1994),

- έχοντας υπόψη το ψήφισμα του Συμβουλίου σχετικά με τη στήριξη των προσπαθειών περιφερειακής ολοκλήρωσης μεταξύ αναπτυσσομένων χωρών της 1ης Ιουνίου 1995,

- έχοντας υπόψη την έκθεση της Επιτροπής Ανάπτυξης και Συνεργασίας και τη γνωμοδότηση της Επιτροπή Εξωτερικών Οικονομικών Σχέσεων (A4-0086/97),

Α. επιδοκιμάζοντας την ανακοίνωση της Επιτροπής υπό το φώς της τάσης για περιφερειακή συνεργασία και ένταση στην παγκόσμια οικονομία της μεταψυχρομεταπολεμικής εποχής,

Β. έχοντας την πεποίθηση ότι η ανάπτυξη δεν προωθείται μόνον εάν συνεχίσουν να κατευθύνονται οι οικονομικές και πολιτιστικές σχέσεις διαφόρων χωρών του Νότου προς τις χώρες του Βορρά, ιδιαίτερα μάλιστα προς τις πρώην αποικιοκρατικές δυνάμεις, αλλά ότι είναι απολύτως αναγκαία η αναζωπύρωση των ανταλλαγών και της διασυνοριακής συνεργασίας μεταξύ των αναπτυσσομένων κρατών,

Γ. έχοντας την πεποίθηση ότι η περιφερειακή οικονομική συνεργασία και ολοκλήρωση μπορεί να συμβάλλει στη βελτίωση των σοβαρών οικονομικών, κοινωνικών και περιβαλλοντικών προβλημάτων τα οποία αντιμετωπίζουν πολλές από τις αναπτυσσόμενες χώρες[semigr ] πιστεύοντας, ωστόσο, ότι μία σε μεγάλο βαθμό διαφοροποιημένη προσέγγιση είναι αναγκαία για να προωθηθούν τα συμφέροντα των πτωχότερεων πληθυσμών του αναπτυσσόμενου κόσμο,

Δ. έχοντας επίγνωση της αποτυχίας πολλών προσπαθειών για περιφερειακή ολοκλήρωση, ιδίως στην Αφρική[semigr ] αναγνωρίζοντας την ανάγκη προσεκτικής ανάλυσης αυτών των προσπαθειών προκειμένου να επιτευχθεί ή όσο το δυνατό μεγαλύτερη αποτελεσματική υποστήριξη,

Ε. έχοντας την πεποίθηση ότι η εκ του εξωτερικού στήριξη της περιφεριακής οικονομικής ολοκλήρωσης στις αναπτυσσόμενες χώρες έχει μεγάλη σημασία και ότι η ΕΕ αποτελεί ένα ιδιαίτερα κατάλληλο φορέα που θα αναλάβει ηγετικό ρόλο σάυτόν τον τομέα λόγω της δικής της ιστορίας στο θέμα της περιφειακής οικονομικής ολοκλήρωσης[semigr ] έχοντας, ωστόσο, εξίσου την πεποίθηση ότι το ευρωπαϊκό πρότυπο ολοκλήρωσης μπορεί να χρησιμοποιηθεί μόνον ως πηγή αναφοράς και ότι η εφαρμογή του δεν μπορεί να μεταφερθεί άμεσα στις αναπτυσσόμενες χώρες,

1. θεωρεί ότι ο πρωταρχικός σκοπός της περιφερειακής οικονομικής ολοκλήρωσης στις αναπτυσσόμενες χώρες πρέπει να είναι η ενθάρρυνση του μετριασμού της φτώχειας και η προώθηση μιας βιώσιμης, κοινωνικής και ανθρωπιστικής ανάπτυξης[semigr ]

2. θεωρεί ότι η ένταξη των αναπτυσσόμενων χωρών στην παγκόσμια οικονομία αποτελεί επίσης μέσο που εξυπηρετεί τον ίδιο σκοπό, χωρίς όμως να είναι αυτοσκοπός[semigr ]

3. θεωρεί ότι η περιφερειακή οικονομική ολοκλήρωση συνιστά θεμελιώδες μέσο για την οικονομική και κοινωνική ανάπτυξη των συνδεδεμένων αναπτυσσομένων χωρών, προς διευκόλυνση της διεθνούς ενσωμάτωσης των οικονομιών τους και ως συμβολή για την προσέγγιση των λαών και την ενίσχυση της ειρήνης και της διεθνούς σταθερότητας[semigr ]

4. υποστηρίζει ότι είναι απολύτως αναγκαίες οι προσπάθειες της Επιτροπής για την επανεξέταση των μέτρων στήριξης υπέρ της περιφερειακής οικονομικής ολοκλήρωσης στις αναπτυσσόμενες χώρες[semigr ]

5. υποστηρίζει την ενίσχυση του συντονισμού μεταξύ των χορηγών, κυρίως της Ευρωπαϊκής Ένωσης και των κρατών μελών της και ζητεί από την Επιτροπή να υποβάλει, παράλληλα με άλλα μέτρα, την ετήσια έκθεση που έχει εξαγγείλει αρχίζοντας από το 1996[semigr ]

6. θεωρεί ότι έχει ιδιαίτερη σημασία ο σωστός συντονισμός μεταξύ οργανισμών σε ό,τι αφορά τη στήριξη της περιφερειακής οικονομικής ολοκλήρωσης μεταξύ αναπτυσσομένων χωρών και ζητεί από την Επιτροπή να συμβάλει στην επίτευξη του συντονισμού αυτού[semigr ]

7. αναγνωρίζει ότι οικονομικές, πολιτικές, κοινωνικές και θεσμικές πραγματικότητες διαφόρων περιφερειών του αναπτυσσόμενου κόσμου ποικίλλουν κατά πολύ, όπως ακριβώς και οι δυνατότητες επίτευξης μιάς αποτελεσματικής περιφερειακής ολοκλήρωσης[semigr ]

8. φρονεί ότι εκεί όπου δεν υπάρχουν οι αναγκαίες προϋποθέσεις επιτυχούς περιφερειακής ολοκλήρωσης ίσως είναι περισσότερο ενδεδειγμένη η στήριξη άλλων μορφών περιφερειακής συνεργασίας[semigr ]

9. ζητεί να δοθεί μεγαλύτερη έμφαση στη λειτουργική συνεργασία, στα πλαίσια της υποστήριξης που παρέχει η ΕΕ σε ορισμένες περιοχές του αναπτυσσόμενου κόσμου (ιδίως στην Αφρική), δεδομένου ότι η λειτουργική συνεργασία μπορεί να δημιουργήσει την αμοιβαία εμπιστοσύνη και τα αμοιβαία συμφέροντα που εν συνεχεία αποτελούν τη βάση για ενέργειες προς εναρμόνιση της πολιτικής και τελικά επίτευξη της περιφερειακής οικονομικής ολοκλήρωσης[semigr ]

10. πιστεύει ότι κάθε πολιτική της ΕΕ για τη στήριξη της περιφερειακής συνεργασίας και, στα πλαίσια της πολιτικής αυτής, της περιφερειακής οικονομικής ολοκλήρωσης πρέπει να βασίζεται:

- στην κατανόηση των περιφερειακών ιδιαιτεροτήτων του αναπτυσσόμενου κόσμου (ιστορικών, οικονομικών, πολιτικών, κοινωνικών και θεσμικών)[semigr ]

- στην αξιολόγηση του βαθμού στον οποίο οι απαραίτητες προϋποθέσεις για την περιφερειακή οικονομική ολοκλήρωση (κατ´ αντίθεση με τα προγράμματα λειτουργικής περιφερειακής συνεργασίας) μπορεί να θεωρηθούν ότι υπάρχουν στις διάφορες περιοχές του αναπτυσσόμενου κόσμου[semigr ]

- στη ρεαλιστική αξιολόγηση του συγχρονισμού και και των σταδίων των διαδικασιών περιφερειακής συνεργασίας επί των οποίων μπορεί να οικοδομηθεί αργότερα η περιφερειακή οικονομική ολοκλήρωση[semigr ]

11. πιστεύει ότι για μερικές περιοχές του αναπτυσσόμενου κόσμου, ειδικότερα τις λιγότερο αναπτυγμένες περιοχές, η πολυμερής ελευθέρωση που βασίζεται μόνον στις δυνάμεις της αγοράς ενδέχεται να μειώσει τα οικονομικά πλεονεκτήματα που προκύπτουν από την περιφερειακή οικονομική ολοκλήρωση[semigr ]

12. πιστεύει ότι οι προσπάθειες περιφερειακής οικονομικής ολοκλήρωσης πρέπει συχνά να περιλαμβάνουν ποικιλία μέτρων προτιμησιακού χαρακτήρα για τη στήριξη των ασθενέστερων οικονομιών της περιοχής[semigr ] τονίζει ότι η ΕΕ θα πρέπει να συνεκτιμήσει την πτυχή αυτή και να θεμελιώσει τα μέτρα στήριξης στην ανάγκη των ασθενέστερων εθνικών κρατών στο πλαίσιο μιας περιφερειακής συμφωνίας[semigr ]

13. θεωρεί ότι είναι απαραίτητο οι συμφωνίες περιφερειακής ολοκλήρωσης να επιτρέπουν στους εταίρους τους να εμβαθύνουν την οικονομική και εμπορική τους ολοκλήρωση πέραν των απαιτουμένων από τον ΠΟΕ ορίων (ΓΣΔΕ 1994), υπό την προϋπόθεση ότι οι εν λόγω συμφωνίες απελευθέρωσης δε θα συνεπάγονται ένταση του προστατευτισμού κατά των χωρών που δε συμμετέχουν στις συμφωνίες αυτές[semigr ]

14. είναι της γνώμης ότι πολύ μεγαλύτερη προσοχή πρέπει να αποδοθεί στο πρόβλημα της χρηματοδότησης μέτρων συνοχής, όπου η περιφερειακή οικονομική ολοκλήρωση υποστηρίζεται μεταξύ χωρών με ευρέως διαφορετικές οικονομικές δομές και επίπεδα ανάπτυξης[semigr ]

15. Πιστεύει ότι το κόστος προσαρμογής με το οποίο θα επιβαρυνθούν οι αναπτυσσόμενες χώρες λόγω απομάκρυνσής τους από μη αμοιβαίες προτιμησιακές συναλλαγές και ενστερνισμού τους μιάς μεγαλύτερης αμοιβαιότητας θα διαφέρουν κατά πολύ από αναπτυσσόμενη χώρα σε αναπτυσσόμενη χώρα και από περιοχή σε περιοχή[semigr ] υποστηρίζει την άποψη της Επιτροπής ότι η δωρεάν στήριξη διαφόρων μορφών βοήθειας για την προσαρμογή εκείνων των χωρών, των περιοχών ή των τομέων με το υψηλότερο κόστος προσαρμογής ίσως είναι αναγκαία για την ενίσχυση της ολοκλήρωσης[semigr ]

16. πιστεύει ότι θα πρέπει να εξετασθούν προσεκτικά τόσο οι συνέπειες για τις μεμονωμένες αναπτυσσόμενες χώρες και περιφέρειες, όσο και η απομάκρυνση από μη αμοιβαίες προτιμησιακές συναλλαγές προς μία μεγαλύτερη αμοβαιότητα προκειμένου να εξασφαλισθεί ότι δεν υπονομεύονται οι στόχοι απάλυνσης της φτώχειας και προώθησης μιας βιώσιμης, οικονομικής, κοινωνικής και ανθρωπιστικής ανάπτυξης[semigr ]

17. είναι της γνώμης ότι ο υπερβολικός αριθμός περιφερειακών οργανισμών στην Αφρική προκαλεί δαπανηρό διπλασιασμό προσπαθειών, αναποτελεσματικότητα και προβλήματα συντονισμού[semigr ] κατά συνέπεια ζητεί από την Επιτροπή και τα κράτη μέλη της ΕΕ να στηρίξουν και συνδράμουν τις προσπάθειες εξορθολογισμού της υπάρχουσας δέσμης οργανισμών, εφόσον αυτή είναι η επιθυμία των ενδιαφερομένων χωρών[semigr ]

18. υποστηρίζει την άποψη που εκφράζεται στην ανακοίνωση, ότι δηλαδή οι επαναλήψεις και οι αντιφατικές εντολές των περιφερειακών οργανισμών οδηγούν σε αναποτελεσματικότητα και σπατάλη των πόρων και ζητεί από την Επιτροπή να συζητήσει το γεγονός αυτό με τις ενδιαφερόμενες οργανώσεις και κυβερνήσεις και να μεσολαβήσει για την αποτελεσματικότητα του συντονισμού και της χρησιμοποίησης των πόρων[semigr ]

19. ζητεί από την Επιτροπή και τα κράτη μέλη να εξετάσουν την αποτελεσματικότητα και τις πιθανότητες επιτυχίας των περιφερειακών οργανισμών και να υποστηρίζουν μόνον τους οργανισμούς που μπορούν να συμβάλλουν συνεχώς στη βελτίωση της οικονομικής, πολιτικής, κοινωνικής και οικολογικής κατάστασης[semigr ]

20. καλεί την Επιτροπή να προωθήσει και να στηρίξει τις προσπάθειες περιφερειακής συνεργασίας μεταξύ των ιδιαίτερα απομακρυσμένων περιφερειών της Ένωσης και των κρατών ή εδαφών που εντάσσουν το γεωγραφικό χώρο τους σε μια συνεργασία που βασίζεται στις αναπτυξιακές αναγκές των διαφόρων εταίρων και στο σεβασμό των αμοιβαίων συμφερόντων[semigr ]

21. θεωρεί ότι έχει βασική σημασία οι προσπάθειες περιφερειακής οικονομικής ολοκλήρωσης να αποσκοπούν στο να συμπεριληφθούν σάυτές τοπικοί πληθυσμοί και ο ιδιωτικός τομέας, εφόσον καμία μακροπρόθεσμη επιτυχία δεν είναι δυνατή χωρίς λαϊκή υποστήριξη[semigr ] επισημαίνει, σε σχέση με αυτό, ότι ο σκοπός απάλυνσης της φτώχειας εξυπηρετείται καλύτερα με την εφαρμογή ευαίσθητων και ικανών πρακτικών σε τοπικό επίπεδο[semigr ]

22. θεωρεί ότι τα συμφέροντα των γυναικών, των παιδιών και των ιδιαίτερα ευαίσθητων ομάδων όπως οι αυτόχθονες πληθυσμοί, θα πρέπει να εκτιμηθούν και να ληφθούν καταλλήλως υπόψη σε όλες τις προσπάθειες περιφερειακής οικονομικής ολοκλήρωσης[semigr ]

23. υποστηρίζει ένθερμα την άποψη της Επιτροπής σχετικά με τη σημασία αύξησης της τοπικής ικανότητας να διατυπώνει και να εφαρμόζει πολιτικές περιφερειακής ολοκλήρωσης[semigr ] θεωρεί ότι η παροχή τεχνικής βοήθειας και προγραμμάτων κατάρτισης αποτελούν σημαντικά στοιχεία για την επίτευξη αυτού του σκοπού[semigr ]

24. συμμερίζεται την άποψη της Επιτροπής ότι η εξωτερική υποστήριξη είναι ίσως αναγκαία για να αντισταθμισθούν οι αρνητικές επιπτώσεις στο ισοζύγιο πληρωμών πολλών αναπτυσσόμενων χωρών λόγω μειώσεως των δασμολογικών εσόδων τους, η οποία θα προκύψει από την οικονομική ελευθέρωση στο πλαίσιο της περιφερειακής οικονομικής ολοκλήρωσης[semigr ]

25. πιστεύει πως έχει ζωτική σημασία τα εθνικά προγράμματα οικονομικής μεταρρύθμισης να λαμβάνουν υπόψη την περιφερειακή διάσταση[semigr ]

26. υπογραμμίζει ότι η περιφερειακή οικονομική ολοκλήρωση μπορεί να αποτελέσει μέσο- και μακροπρόθεσμα - την καλύτερη αναπτυξιακή οδό, τόσο στο Μαγκρέπ όσο και στο Μασρέκ και τη Μέση Ανατολή[semigr ] και, προς τούτο, καλεί την Επιτροπή να μελετήσει (και ενδεχομένως να εφαρμόσει) την τροποποίηση και σώρευση των κανόνων προέλευσης για τα κύρια εξαγωγικά προϊόντα των χωρών της Μεσογείου με στόχο την τόνωση της οικονομικής και εμπορικής ολοκλήρωσης μεταξύ των διαφόρων χωρών και ομάδων χωρών της περιοχής[semigr ]

27. δέχεται με ικανοποίηση την εισαγωγή της περιφερειακής σώρευσης στα πλαίσια των κανόνων προέλευσης της Λομέ IV/2, αλλά ζητεί να απλουστευθούν οι διαδικασίες και να εφαρμοστεί ευέλικτα η διάταξη για την περιφερειακή σώρευση ούτως ώστε να εξασφαλιστεί ότι θα ενθαρρυνθεί αποτελεσματικά με αυτό το νέο μέσο το δυναμικό δημιουργίας εμπορίου και νέων επενδύσεων[semigr ]

28. εκφράζει την ικανοποίησή του για την πρόσφατη θέση σε ισχύ της περιφερειακής σώρευσης των κανόνων προέλευσης στις εμπορικές συναλλαγές της ΕΕ με τα κράτη μέλη της Κοινής Αγοράς της Κεντρικής Αμερικής όσον αφορά τα προϊόντα που επωφελούται από το ΣΓΠ της Ένωσης[semigr ]

29. θεωρεί ότι η ΕΕ πρέπει να χρησιμοποιήσει αποφασιστικότερα το ΣΓΠ ως μέσο στην υπηρεσία της περιφερειακής οικονομικής ολοκλήρωσης των αναπτυσσομένων χωρών και, υπό την έννοια αυτή, υποστηρίζει την εκ μέρους της Επιτροπής διευκόλυνση της πλέον ευέλικτης χρησιμοποίησης των κανόνων προέλευσης εκ μέρους των χωρών αυτών, επιτρέποντας την υποπεριφερειακή σώρευση[semigr ]

30. θεωρεί ότι μιά ισχυρότερη επικέντρωση σε περιβαλλοντικά θέματα θα ενίσχυε την ανακοίνωση της Επιτροπής, εφόσον ουδεμία αναπτυξιακή στρατηγική μπορεί να είναι πραγματικά βιώσιμη χωρίς την συνεκτίμηση περιβαλλοντικών θεμάτων[semigr ] ζητεί από την Επιτροπή να εσνωματώσει την πτυχή αυτή στην ανακοίνωση.

31. καλεί την Επιτροπή να υποβάλει νέα έκθεση σχετικά με τις προσπάθειες περιφερειακής ολοκλήρωσης των αναπτυσσομένων χωρών, η οποία θα ασχολείται με τους επιμέρους τομείς της οικονομικής ολοκλήρωσης καθώς και τα έργα υποδομής και ιδιαίτερα με τις πολιτικές, πολιτιστικές και εθνοτικές πτυχές, που αποτελούν βασική προϋπόθεση για την επιτυχία των προσπαθειών ολοκλήρωσης[semigr ]

32. αναθέτει στον Προεδρό του να διαβιβάσει το παρόν ψήφισμα στην Επιτροπή, το Συμβούλιο και τις κυβερνήσεις των κρατών μελών.